[{"text_idx": "#000001", "text": "Mae Jim yn Gymrawd etholedig Cymdeithas Crochenwyr Crefft Prydain a chyn-Gadeirydd Cymdeithas Crochenwyr y Gogledd. Yn wneuthurwr ac addysgwr brwd, mae Jim wedi cymryd rhan ym mhob Gw\u0302yl Aberystwyth ac wedi bod yn Feistr Seremoni\u0308au i\u2019r mwyafrif ohonyn nhw. Mae Jim wedi ysgrifennu ar gyfer cyhoeddiadau serameg ac mae\u2019n awdur o\u2019r llyfr Large Scale Ceramics, ac yn gyd-awdur \u2018Slab Techniques\u2019. Wedi\u2019i fagu a\u2019i addysgu yn UDA, symudodd i Swydd Efrog ym 1972, a sefydlu Oriel a Stiwdio Booth House yn Holmfirth. Mae ei waith ei hun fel arfer wedi\u2019i adeiladu a\u0302 slabiau gan ddefnyddio technegau adeiladu personol wedi\u2019u cyfuno a\u0302 gweadau anarferol ar yr arwyneb gan ddefnyddio haenau lluosog o glai a gwydredd."}, {"text_idx": "#000003", "text": "Yn 1990 graddiodd Ingrid Murphy o Ysgol Gelf a Dylunio Crawford, Corc ac yn 1992 cwblhaodd ei MA mewn Serameg yn Ysgol Celf a Dylunio Caerdydd lle mae hi ar hyn o bryd yn arweinydd academaidd trawsddisgyblaeth. Mae ei hymchwil mewn diwylliant gwneuthurwyr ac addysg ryngddisgyblaethol ac mae hi hefyd yn ymgymryd a\u0302 phrosiect ymchwil hefo\u2019r Cyngor Prydeinig yn Tsieina. Mae Ingrid Murphy wedi bod a\u0302 ro\u0302l Meistr Seremoni\u0308au ar gyfer yr W\u0302yl ers 2007, ochr yn ochr a\u0302 Jim Robison. Eleni bydd hi yn rhoi darlith am ei chorff diweddar o waith y gallwch ei weld yn Oriel 1 Canolfan y Celfyddydau yn ystod penwythnos yr W\u0302yl. Mae\u2019r arddangosfa \u2018Seen and Unseen\u2019 yn rhan o\u2019r gyfres \u2018The Language of Clay\u2019 a guradwyd gan Ceri Jones sy\u2019n cynnwys gwaith diweddar Ingrid lle mae hi wedi cydweithio gydag eraill ar dechnolegau cynhyrchu digidol."}, {"text_idx": "#000006", "text": "Os oes gennych gwestiwn, sylwadau, neu eisiau dweud helo!"}]